บาทเปิด34.85แกว่งกรอบแคบ
เงินบาทเปิดตลาด 34.85 บาทต่อดอลล่าร์  แนวโน้มแกว่งกรอบแคบ รอความชัดเจนปัจจัยต่างประเทศเป็นหลัก
15 ก.ย. 2559

เงินบาทเปิดตลาด 34.85 บาทต่อดอลล่าร์  แนวโน้มแกว่งกรอบแคบ รอความชัดเจนปัจจัยต่างประเทศเป็นหลัก
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.85 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 34.88/92 บาท/ดอลลาร์ ตามแรงซื้อดอลลาร์ ขณะที่ค่าเงินภูมิภาคเคลื่อนไหวแบบผสมผสาน
"เปิดตลาดแข็งค่าจากเย็นวานนี้ แต่เริ่มอ่อนค่าหลังมีแรงซื้อดอลลาร์จากผู้นำเข้า" นักบริหารเงิน กล่าว
ปัจจัยที่ตลาดจับตามองเป็นเรื่องผลประชุมเรื่องนโยบายดอกเบี้ยของธนาคารกลางสหรัฐ (FED) และธนาคารกลางญี่ปุ่น หรือ BOJ ส่วนคืนนี้มีการประชุมธนาคารกลางอังกฤษ (BoE) และการประกาศตัวเลขค้าปลีกของสหรัฐ
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 34.80-34.95 บาท/ดอลลาร์
"วันนี้บาทน่าจะแกว่งตัวในกรอบ รอปัจจัยใหม่จากต่างประเทศ" นักบริหารเงินฯ กล่าว